CELEX: 32011R0035
Language: sl
Date: 2011-01-18 00:00:00
Title: Uredba Komisije (EU) št. 35/2011 z dne 18. januarja 2011 o spremembi Uredbe (EU) št. 595/2010 v zvezi s podaljšanjem prehodnega obdobja za uporabo nekaterih zdravstvenih spričeval za mleko in mlečne izdelke, serum enoprstih kopitarjev in obdelane krvne proizvode, razen iz enoprstih kopitarjev za proizvodnjo tehničnih proizvodov  Besedilo velja za EGP

19.1.2011   
            
            
               SL
            
            
               Uradni list Evropske unije
            
            
               L 14/9
            
         UREDBA KOMISIJE (EU) št. 35/2011
   z dne 18. januarja 2011
   o spremembi Uredbe (EU) št. 595/2010 v zvezi s podaljšanjem prehodnega obdobja za uporabo nekaterih zdravstvenih spričeval za mleko in mlečne izdelke, serum enoprstih kopitarjev in obdelane krvne proizvode, razen iz enoprstih kopitarjev za proizvodnjo tehničnih proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti prvega in drugega pododstavka člena 32(1) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 595/2010 z dne 2. julija 2010 o spremembi prilog VIII, X in XI k Uredbi (ES) št. 1774/2002 Evropskega parlamenta in Sveta o določitvi zdravstvenih pravil za živalske stranske proizvode, ki niso namenjeni prehrani ljudi (2), je uvedla zahteve za dajanje na trg in uvoz krvi in krvnih proizvodov enoprstih kopitarjev ter spremenila obstoječe zahteve za uvoz iz tretjih držav seruma enoprstih kopitarjev v tehnične namene. Navedena uredba je začela veljati 28. julija 2010.
            
         
               (2)
            
            
               Člen 2 Uredbe (EU) št. 595/2010 določa prehodno obdobje do 31. avgusta 2010, v katerem morajo države članice sprejeti pošiljke stranskih živalskih proizvodov, ki so opremljene z zdravniškim spričevalom, izpolnjenim in podpisanim v skladu z vzorčnimi spričevali iz poglavja 2, poglavja 4(A) in poglavja 4(D) Priloge X k Uredbi (ES) št. 1774/2002 pred začetkom veljavnosti Uredbe (EU) št. 595/2010.
            
         
               (3)
            
            
               Zaradi težav pri prilagajanju na nova pravila so nekateri ključni gospodarski subjekti zahtevali podaljšanje tega prehodnega obdobja.
            
         
               (4)
            
            
               Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (3) uvaja nove zahteve za uvoz in se začne uporabljati 4. marca 2011; prehodno obdobje je treba ustrezno podaljšati.
            
         
               (5)
            
            
               Za preprečitev prekinitve trgovanja s stranskimi živalskimi proizvodi, ki so opremljeni z zdravniškimi spričevali, izpolnjenimi in podpisanimi v skladu z vzorčnimi spričevali iz Uredbe (ES) št. 1774/2002 pred 28. julijem 2010, se mora ta uredba začeti uporabljati retroaktivno s 1. septembrom 2010.
            
         
               (6)
            
            
               Za preprečitev potencialnih prekinitev trgovanja mora ta uredba začeti veljati takoj.
            
         
               (7)
            
            
               Ukrepi iz te uredbe, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Člen 2 Uredbe (EU) št. 595/2010 se nadomesti z naslednjim:
   
      „Člen 2
      V prehodnem obdobju do 4. marca 2011 države članice sprejmejo pošiljke mleka in mlečnih izdelkov, seruma enoprstih kopitarjev in obdelanih krvnih proizvodov, razen iz enoprstih kopitarjev, za proizvodnjo tehničnih proizvodov, ki so opremljeni z zdravniškim spričevalom, izpolnjenim in podpisanim v skladu z vzorčnimi spričevali iz poglavja 2, poglavja 4(A) in poglavja 4(D) Priloge X k Uredbi (ES) št. 1774/2002 pred začetkom veljavnosti te uredbe.
      Države članice do 30. aprila 2011 sprejmejo takšne pošiljke, če so spremna zdravstvena spričevala izpolnjena in podpisana pred 5. marcem 2011.“
   
   Člen 2
   Ta uredba začne veljati na dan po objavi v Uradnem listu Evropske unije.
   Uporablja se od 1. septembra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. januarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 273, 10.10.2002, str. 1.
   
      (2)  UL L 173, 8.7.2010, str. 1.
   
      (3)  UL L 300, 14.11.2009, str. 1.